
COMUNICAT
ANRE derulează acțiuni de control la furnizorii de energie electrică
[bookmark: _GoBack]
Autoritatea Națională de Reglementare în domeniul Energiei demarează o serie de acțiuni de control la furnizorii de energie electrică, pentru a verifica modul în care furnizorii pun în practică dispozițiile reglementărilor privind desfășurarea procesului de liberalizare a pieței de energie electrică.
Având în vedere liberalizarea pieței de energie electrică începând cu data de 1 ianuarie 2021, activitatea de informare a clienților finali reprezintă un proces esențial pe care furnizorul de energie electrică are obligația să îl desfășoare în relația cu clientul final.  
Astfel, acțiunile de control desfășurate de ANRE la furnizorii de energie electrică au în vedere:
· verificarea modului de organizare şi funcționare a centrelor de telefonie (call-center), analizând următorii indicatori: 
· numărul de apeluri telefonice înregistrate prin call-center;
· numărul de apeluri telefonice preluate prin call-center; 
· numărul de apeluri nepreluate;
· timpul mediu de așteptare a apelurilor înregistrate prin call-center;
· calitatea răspunsurilor oferite. 
· verificarea respectării obligației de a comunica solicitantului, în scris, în termen de maximum 15 zile lucrătoare de la data primirii cererii, a unei oferte privind condițiile de furnizare a energiei electrice pe piața concurențială, analizând următorii indicatori: 
· numărul de solicitări înregistrate;
· numărul de oferte transmise în termenul legal;
· numărul de oferte transmise cu depășirea termenului legal; 
· verificarea respectării obligației de încheiere a contractului de furnizare a energiei electrice în termen de maximum 5 zile de la data transmiterii de către clientul final a documentelor necesare, analizând următorii indicatori: 
· numărul de solicitări complete de încheiere a contractului de furnizare;
· numărul de contracte încheiate în termenul legal;
· numărul de contracte încheiate cu depășirea termenului legal. 

Pe măsura finalizării, concluziile acțiunilor de control desfășurate la furnizorii de energie electrică vor fi făcute publice.

